Scrisoare de informare privind organizarea OLLR- faza locală

Vă informăm că duminică, 9 februarie 2025, va avea loc etapa locală a Olimpiadei naționale de limba și literatura română (gimnaziu și liceu) organizată în conformitate cu *Metodologia -cadru de organizare și desfășurare a competițiilor școlare, aprobată prin OME 3123/09.02.2022*.

**Selecția** **elevilor** se va realiza la nivelul **fiecărei unități de învățământ care organizează faza pe școală** în conformitate cu legislația în vigoare, astfel încât să se asigure norma de participare.

**Norma de participare** pentru fiecare școală este de 1 elev x numărul de clase pe nivel, cu suplimentarea numărului de elevi pentru școlile care au obținut în anul școlar 2023-2024 premii (I, II, III) și mențiuni la Olimpiada națională de limba și literatura română, etapa națională (se suplimentează locurile cu un număr de 2 elevi x nr. de premii, în urma solicitării argumentate făcute către inspectorul de specialitate, aprobată ulterior).

Către școlile organizatoare vor fi trimise machetele completate atât în format editabil, cât și scanate, la adresele de e-mail create de fiecare școală organizatoare în acest scop. Documentul scanat trebuie semnat și ștampilat de către directorul unității școlare și semnat de profesorii care vor participa la evaluare (**termen limită, 3 februarie 2025, ora 1800**).

**Toate cadrele didactice care vor trimite elevi la olimpiadă au obligația de a participa ca evaluatori la centrele locale, indiferent de numărul de elevi coordonați**.

Sâmbătă, 8 februarie 2025, după ora 1600, vor fi afișate listele cu repartizarea elevilor pe săli (la avizierul centrelor locale). Proba scrisă va dura 3 ore pentru toate clasele și va începe la ora 900, accesul elevilor în săli realizându-se în intervalul 800-830. Elevii se vor legitima cu carnetul de elev cu fotografie, vizat pentru anul școlar în curs/cartea de identitate; acordurile GDPR ale elevilor vor fi scanate și trimise pe e-mail, de către profesorul coordonator, către comisia organizatoare, astfel:

Gimnaziu:

* Școala Gimnazială „Mihai Drăgan” Bacău: ollr2025alexandrucelbun@gmail.com
* Școala Gimnazială „Voievod Ștefan cel Mare” Onești: ollr2025sfvoievodstefancelmare@gmail.com
* Școala Gimnazială „Liviu Rebreanu” Comănești: ollroscoalarebreanu@gmail.com

Liceu:

* Liceul cu Program Sportiv Bacău: olimpiada2025@lpsbacau.ro
* Colegiul Tehnic „Gheorghe Asachi” Onești: ollr@gasachi.ro
* Colegiul Tehnic „Dimitrie Ghika” Comănești: ollr.liceu@liceucomanesti.ro

Calificarea elevilor la faza județeană este condiționată de obținerea a minimum 85 de puncte și de încadrarea în 20% din numărul elevilor participanți pentru centrul respectiv, pe nivel (gimnaziu-I, II,liceu- I, II). În cazul în care ultimul punctaj este primit de mai mulți elevi, depășindu-se criteriul de 20%, se vor aplica pentru departajare criterii specifice (departajare în funcție de punctajul de la subiectul al III-lea; dacă sunt punctaje identice la subiectul al III-lea, departajarea se face în funcție de punctajul de la subiectul al II-lea).

Structura subiectelor este cea din anul școlar 2023-2024.

Participanților **nu** le este permis să părăsească sala de concurs având asupra lor subiectele probei la care participă. Organizatorii vor fi prezenți în ziua competiției la unitățile de învățământ desemnate, la ora 7:30, profesorii asistenţi la ora 740, iar profesorii evaluatori la ora 13:00.

Rezultatele inițiale se vor afișa la avizierul centrelor locale, după finalizarea evaluării, în cursul zilei de 9 februarie 2025, după ora 2100. Eventualele contestații se vor depune la secretariatele centrelor locale, luni, 10.02.2025, între orele 1300-1530. Nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză. Rezultatele finale se vor afișa la avizierul școlii marți, 11.02.2025.

Elevii care nu figurează pe listele transmise centrelor locale în perioada indicată nu vor putea participa la concurs, responsabilitatea acestei situații nedorite revenind în exclusivitate școlilor de proveniență.

Inspectori școlari de specialitate,

prof. Vornicu Ana-Ioana

prof. dr. Nistor Dorel